
 VAIKŲ ŽOLĖS  RIEDULIO TURNYRO„3×3“
NUOSTATAI

1.  TIKSLAI IR UŽDAVINIAI
1.1 Populiarinti žolės riedulio sporto šaką.
1.2 Kelti jaunųjų žolės riedulininkų meistriškumą.
1.3 Plėsti draugiškus ryšius su šalies komandomis.

2.  TURNYRO  VYKDYMO VIETA IR LAIKAS
Turnyras vykdomas 2023 m. birželio 15 d. Panevėžio Rožyno progimnazijoje (Rožių g. 20, Panevėžys). Varžybų pradžia 11.00 val. 

3.  VARŽYBŲ DALYVIAI
Turnyre  dalyvauja U10 berniukų ir U10 mergaičių ( gim. 2013 m. ir jaunesni) komandos.  Kviečiamos dalyvauti: Vilniaus „Meteoras“, Vilniuje rajono ,,Rudamina“, Trakų „Erta", Šiaulių žolės riedulio akademija, Širvintų sporto centro, Panevėžio sporto centro berniukų komandos, bei Vilniaus ,,Žuvėdros“, Šiaulių žolės riedulio akademijos, Širvintų sporto centro, Panevėžio sporto centro ir Kelmės sporto centro mergaičių komandos. Komandos sudėtis 5 sportininkai. Žaidžiami 2 kėl. x 7 min. tarp kėlinių 5 min. pertrauka. Aikštėje žaidžia 3 aikštės žaidėjai.

4. VADOVAVIMAS IR VYKDYMAS

Turnyrą organizuoja ir vykdo Panevėžio sporto centras ir žolės riedulio klubas ,,Perkūnas“ 
( Anna Rekasius-tel. Nr. +370 6134976,  anna555dokutovich@mail.ru). 

5.  NUGALĖTOJŲ NUSTATYMAS

Už pergalę skiriami 3 taškai, lygiąsias -1 taškas, pralaimėtas- 0 taškų. Esant lygiam taškų skaičiui nugalėtojas nustatomas pagal galiojančias žolės riedulio taisykles. 

6. FINANSAVIMAS

6.1 Komandų dalyvių kelionės išlaidas apmoka komandiruojanti organizacija.
6.2 Išlaidas susijusias su turnyro vykdymu ir apdovanojimu žolės riedulio klubas ,,Perkūnas“, Panevėžio sporto centras.
             
7.  APDOVANOJIMAS

Visos komandos bus apdovanotos medaliais, naudingiausi komandų žaidėjai asmeniniais prizais.




